CELEX: 62009CN0550
Language: et
Date: 2009-12-29 00:00:00
Title: Kohtuasi C-550/09: Eelotsusetaotlus, mille on esitanud Oberlandesgericht Düsseldorf (Saksamaa) 29. detsembril 2009 — Der Generalbundesanwalt beim Bundesgerichtshof versus E ja F

5.6.2010   
            
            
               ET
            
            
               Euroopa Liidu Teataja
            
            
               C 148/11
            
         Eelotsusetaotlus, mille on esitanud Oberlandesgericht Düsseldorf (Saksamaa) 29. detsembril 2009 — Der Generalbundesanwalt beim Bundesgerichtshof versus E ja F
   (Kohtuasi C-550/09)
   2010/C 148/18
   Kohtumenetluse keel: saksa
   
      Eelotsusetaotluse esitanud kohus
   
   Oberlandesgericht Düsseldorf
   
      Põhikohtuasja pooled
   
   
      Süüdistaja: Der Generalbundesanwalt beim Bundesgerichtshof
   
      Süüdistatavad: E ja F
   
      Eelotsuse küsimused
   
   
               1.
            
            
               Kas nõukogu 27. detsembri 2001. aasta määruse (EÜ) nr 2580/2001 (1) artikli 2 alusel — võttes vajaduse korral arvesse Euroopa Liidu Nõukogu 28. juuni 2007. aasta otsusega (2007/445/EÜ) (2) muudetud menetlust — sellise üksuse loetellu kandmist, kes ei ole esitanud teda puudutavate otsuste vastu hagi, tuleb algusest saadik pidada kehtivaks ka sellisel juhul, kui loetellu kandmisel rikuti põhilisi menetluslikke tagatisi?
            
         
               2.
            
            
               Kas määruse nr 2580/2001 artikleid 2 ja 3 tuleb tõlgendada nii, et rahaliste vahendite, finantsvara või muude majandusressursside andmine artikli 2 lõikes 3 nimetatud loetelus sisalduvate juriidiliste isikute, rühmituste või üksuste käsutusse, osalemine selliste vahendite eraldamises või kaasatus sellisesse tegevusse, mille eesmärk on hoida kõrvale määruse artikli 2 täitmisest, võib esineda ka juhul, kui nimetatud vahendeid eraldav isik on ise kõnealuse juriidilise isiku, rühmituse või üksuse liige?
            
         
               3.
            
            
               Kas määruse nr 2580/2001 artikleid 2 ja 3 tuleb tõlgendada nii, et rahaliste vahendite, finantsvara või muude majandusressursside andmine artikli 2 lõikes 3 nimetatud loetelus sisalduvate juriidiliste isikute, rühmituste või üksuste käsutusse, osalemine selliste vahendite eraldamises või kaasatus sellisesse tegevusse, mille eesmärk on hoida kõrvale artikli 2 täitmisest, võib esineda ka juhul, kui eraldatavad vahendid on (kaudselt) juba kõnealuse juriidilise isiku, rühmituse või üksuse käsutuses?
            
         
      (1)  Nõukogu 27. detsembri 2001. aasta määrus (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks (EÜT L 344, lk 70; ELT eriväljaanne 18/01, lk 207).
   
      (2)  Nõukogu 28. juuni 2007. aasta otsus 2007/445/EÜ, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks otsused 2006/379/EÜ ja 2006/1008/EÜ (ELT L 169, lk 58).